Oficialusis leidinys L 162 , 13/06/1989 p. 0012 - 0017

specialusis leidimas suomių kalba: skyrius 3 tomas 29 p. 0141

specialusis leidimas švedų kalba: skyrius 3 tomas 29 p. 0141



Komisijos reglamentas (EEB) Nr. 1643/89 1989 m. birželio 12 d. nustatantis standartinio dydžio sumas, skiriamas esminių su viešuoju žemės ūkio produktų saugojimu susijusių operacijų finansavimui EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1978 m. rugpjūčio 2 d. Tarybos reglamentą (EEB) Nr. 1883/78, nustatantį intervencijų finansavimo iš Europos žemės ūkio orientavimo ir garantijų fondo Garantijų skyriaus bendrąsias taisykles [1], su paskutiniais pakeitimais, padarytais Reglamentu (EEB) Nr. 787/89 [2], ypač į jo 6 ir 9 straipsnius, kadangi Reglamento (EEB) Nr. 1883/78 6 straipsnis numato, kad esminės operacijos, susijusios su intervencinių produktų saugojimu ir, kur tinkama, su jų perdirbimu, turi būti finansuojamos visoje Bendrijos teritorijoje vienodomis standartinio dydžio sumomis; kadangi neseniai buvo išnagrinėtas darbas, kuriuo remiasi esminės operacijos ir kadangi yra būtina tiksliai apibrėžti tokias operacijas, kad būtų galima į visas jas atsižvelgti apskaičiuojant standartinio dydžio sumas; kadangi su esminėmis operacijomis susijusių realių sąnaudų duomenys skiriasi įvairiose valstybėse narėse, tapo būtina nustatyti naują tokių sąnaudų įvertinimo taisyklę, kuri leistų išvengti didžiausių sąnaudų ir skatintų efektyviau ir taupiau valdyti; kadangi todėl standartinio dydžio sumų apskaičiavimo metodikoje reikia atsižvelgti į šį naują įvertinimą; kadangi EŽŪOGF Komitetas nepateikė savo nuomonės per pirmininko nustatytą laiką, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 1883/78 6 straipsnyje minimos standartinio dydžio sumos yra nustatomos, remiantis mažiausiai keturiose valstybėse narėse referenciniu laikotarpiu registruotų atitinkamų esminių operacijų, numatytų to reglamento prieduose, realių sąnaudų svertiniu vidurkiu. Referenciniu laikotarpiu yra laikomi metai, kurie pasibaigia iki tos dienos, kai yra nustatoma standartinio dydžio suma. 2 straipsnis Svertinis realių sąnaudų vidurkis yra nustatomas atrenkant keturias valstybes nares, kuriose yra mažiausios konkrečios esminės operacijos sąnaudos, jeigu ši operacija sudaro mažiausiai 33 % bendro minimo produkto saugojamo kiekio. Kitu atveju į skaičiavimą įtraukiamos kitų valstybių narių sąnaudos, iki dalis pasieks 33 % saugojamo kiekio. Realios sąnaudos yra vertinamos remiantis pasirinktose valstybėse narėse saugojamais kiekiais. Jeigu tam tikras produktas gali būti randamas tiktai vienos ar dviejų valstybių narių viešajame saugojime, atitinkamos standartinio dydžio sumos šiam produktui yra nustatomos realių registruotų sąnaudų pagrindu. Tačiau, nustatant standartinio dydžio sumas, gali būti atsižvelgiama į to produkto komercinio saugojimo įkainius tose valstybėse narėse. 3 straipsnis Kiekviena intervencinė agentūra perduoda Komisijai standartines viešojo saugojimo sutartis ir išsamias perėmimo, saugojimo, išvežimo iš sandėlio ir kontrolės taisykles. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1989 m. birželio 12 d. Komisijos vardu Ray Mac Sharry Komisijos narys [1] OL L 216, 1978 8 5, p. 1. [2] OL L 85, 1989 3 30, p. 1. -------------------------------------------------- PRIEDAS ESMINIŲ OPERACIJŲ, KURIOMS TAIKOMOS REGLAMENTO (EEB) Nr. 1883/78 6 STRAIPSNYJE NURODYTOS STANDARTINIO DYDŽIO SUMOS, SĄRAŠAS GRŪDAI I. Standartinio dydžio patalpinimo saugoti sumos: a) fizinis grūdų perkrovimas iš transporto priemonės į sandėlio sekciją (siloso duobę ar saugyklos skyrių) – pirmasis perkėlimas; b) svėrimas; c) bandinių ėmimas/tyrimai/kokybės nustatymas. II. Standartinio dydžio saugojimo sumos: a) patalpų nuoma – sutartinė kaina; b) draudimo išlaidos (jeigu neįtraukta į a punktą); c) kenkėjų naikinimo priemonės (jeigu neįtraukta į a punktą); d) metinė inventorizacija (jeigu neįtraukta į a punktą); e) ventiliacija, jeigu įrengta (jeigu neįtraukta į a punktą). III. Standartinio dydžio išvežimo iš sandėlio sumos: a) grūdų svėrimas; b) bandinių ėmimas/tyrimai (jei priskirtina intervencinėms išlaidoms); c) fizinis paėmimas iš sandėlio ir grūdų pakrovimas į pirmąją transporto priemonę. IV. Papildomos standartinio dydžio saugojimo sumos: a) grūdų džiovinimas. V. Papildomos standartinio dydžio išvežimo iš sandėlio sumos: a) produkto denatūravimas arba dažymas; b) tvarkymas ar kiti darbai. ALIEJINIŲ AUGALŲ SĖKLOS (rapsas ir saulėgrąžos) I. Standartinio dydžio patalpinimo saugoti sumos: a) fizinis aliejinių augalų sėklų perkrovimas iš transporto priemonės į sandėlio sekciją (siloso duobę ar saugyklos skyrių) – pirmasis perkėlimas; b) svėrimas; c) bandinių ėmimas/tyrimai/kokybės nustatymas. II. Standartinio dydžio saugojimo sumos: a) patalpų nuoma – sutartinė kaina; b) draudimo išlaidos (jeigu neįtraukta į a punktą); c) kenkėjų naikinimo priemonės (jeigu neįtraukta į a punktą); d) metinė inventorizacija (jeigu neįtraukta į a punktą). III. Standartinio dydžio išvežimo iš sandėlio sumos: a) svėrimas; b) bandinių ėmimas/tyrimai (jei priskirtina intervencinėms išlaidoms); c) fizinis aliejinių augalų sėklų išdavimas iš sandėlio ir pakrovimas į pirmąją transporto priemonę. IV. Papildomos standartinio dydžio saugojimo sumos: a) aliejinių augalų sėklų džiovinimas. CUKRUS I. Standartinio dydžio patalpinimo saugoti sumos: a) fizinis cukraus perkrovimas iš transporto priemonės į sandėlio sekciją (siloso duobę ar saugyklos skyrių) – pirmasis perkėlimas; b) svėrimas; c) bandinių ėmimas/tyrimai, kokybės nustatymas; d) cukraus išpilstymas į maišus (jeigu reikalinga). II. Papildomos standartinio dydžio paruošimo parduoti sumos: a) pakavimas. III. Papildomos standartinio dydžio vežimo sumos: a) mokestis už krovinių vežimą pagal atstumo kategoriją. IV. Standartinio dydžio saugojimo sumos: a) patalpų nuoma – sutartinė kaina; b) draudimo išlaidos (jeigu neįtraukta į a punktą); c) kenkėjų naikinimo priemonės (jeigu neįtraukta į a punktą); d) metinė inventorizacija (jeigu neįtraukta į a punktą). V. Standartinio dydžio išvežimo iš sandėlio sumos: a) svėrimas; b) bandinių ėmimas/tyrimai (jei priskirtina intervencinėms išlaidoms); c) fizinis cukraus išdavimas iš sandėlio ir pakrovimas į pirmąją transporto priemonę. JAUTIENA I. Siuntos priėmimas ir patalpinimas saugoti (ketvirčiai ir skerdenų pusės): a) mėsos perkrovimas iš transporto priemonės į šaldymo patalpas; b) kokybės tikrinimas; c) svėrimas; d) sušaldymas ir perkrovimas į galutinę šaldymo patalpą; e) pakavimas. II. Siuntos priėmimas, iškaulinėjimas ir patalpinimas saugoti (mėsa be kaulų): a) mėsos su kaulais kokybės tikrinimas; b) mėsos su kaulais svėrimas; c) tvarkymas; d) iškaulinėjimo sutarties sąnaudos, įskaitant: - pradinį atšaldymą, - transportavimą iš intervencinio centro į išpjaustymo cechą (jeigu pardavėjas nepristato prekių į išpjaustymo cechą), - iškaulinėjimą, pjaustinėjimą, svėrimą, pakavimą ir greitą sušaldymą, - laikiną mėsos gabalų saugojimą; pakrovimą, pervežimą ir grąžinimą į intervencinio centro šaldymo saugyklas, - pakavimo medžiagų kainą: polietileno maišai, kartono dėžės, - kaulų, riebalų ir kitų išpjaustymo ceche likusių nuopjovų vertę (pajamos turi būti išskaičiuojamos iš sąnaudų). III. Saugojimas: a) patalpų nuoma – sutartinė kaina; b) draudimo išlaidos (jeigu neįtraukta į a punktą); c) temperatūros tikrinimas (jeigu neįtraukta į a punktą); d) metinė inventorizacija (jeigu neįtraukta į a punktą). IV. Išvežimas iš sandėlio: a) svėrimas; b) kokybės tikrinimas (jei priskirtina intervencinėms išlaidoms); c) mėsos gabenimas iš šaldymo patalpos į sandėlio pakrovimo platformą. PIENO PRODUKTAI: SVIESTAS I. Priėmimas ir patalpinimas į sandėlį: a) sviesto perkrovimas iš jį atvežusios transporto priemonės į sandėlio sekciją; b) svėrimas ir paketų identifikavimas; c) bandinių ėmimas/kokybės tikrinimas; d) patalpinimas į šaldymo patalpas ir sušaldymas; e) antrasis bandinių ėmimas/kokybės tikrinimas bandomojo laikotarpio pabaigoje. II. Saugojimas: a) patalpų nuoma arba sutartinė kaina; b) draudimas (jeigu neįtraukta į a punktą); c) temperatūros tikrinimas (jeigu neįtraukta į a punktą); d) metinė inventorizacija (jeigu neįtraukta į a punktą). III. Išvežimas iš sandėlio: a) svėrimas, paketų identifikavimas; b) sviesto perkrovimas iš šaldymo patalpos į sandėlio pakrovimo platformą, jeigu transportuojama konteineriuose, arba į sandėlio platformą, jeigu transportuojama sunkvežimiais arba geležinkelio vagonuose. IV. Specifinis ženklinimas arba žymėjimas: jeigu yra privalomas pagal EEB reglamentą dėl realizavimo. ALIEJAI IR RIEBALAI: ALYVŲ ALIEJUS I. Priėmimas ir patalpinimas į sandėlį: a) aliejaus perpylimas iš transporto priemonės į cisterną (nebent nupirkta aliejaus neperpilant), atvežus į sandėlį; b) kiekio registravimas arba patikrinimas; c) bandinių ėmimas/kokybės patikrinimas. II. Saugojimas: a) patalpų nuoma arba sutartinė kaina; b) draudimas (jeigu neįtraukta į a punktą); c) temperatūros tikrinimas (jeigu neįtraukta į a punktą); d) metinė inventorizacija (jeigu neįtraukta į a punktą); e) daugiausia (trys) filtravimo arba nusunkimo operacijos per pirmuosius šešis saugojimo mėnesius (jeigu neįtraukta į a punktą). III. Išvežimas iš sandėlio: a) kiekio patikrinimas; b) bandinių ėmimas/kokybės tikrinimas (jeigu už tai atsakinga intervencinė institucija); c) supylimas į pirkėjo transporto priemonę arba į cisterną, atvažiavusią prie sandėlio durų. IV. Metiniai tyrimai: sandėlyje esančio maistinio aliejaus bandinių ėmimas ir tyrimai kiekvienų prekybos metų pradžioje, kaip nustatyta Reglamentuose (EEB) Nr. 3166/84 [1] ir (EEB) Nr. 3472/85 [2]. PIENO PRODUKTAI: NUGRIEBTO PIENO MILTELIAI I. Priėmimas ir patalpinimas į sandėlį: a) atvežtų nugriebto pieno miltelių perkrovimas iš transporto priemonės į sandėliavimo kamerą; b) svėrimas; c) bandinių ėmimas/kokybės patikrinimas; d) žymėjimo ir pakuotės patikrinimas. II. Saugojimas: a) patalpų nuoma arba sutartinė kaina; b) draudimas (jeigu neįtraukta į a punktą); c) temperatūros tikrinimas (jeigu neįtraukta į a punktą); d) metinė inventorizacija (jeigu neįtraukta į a punktą). III. Išvežimas iš sandėlio: a) svėrimas; b) bandinių ėmimas/prekių patikrinimas (jeigu už tai atsakinga intervencinė institucija); c) nugriebto pieno miltelių perkrovimas į sandėlio pakrovimo platformą ir pakrovimas, nelaikant sandėlyje, į transporto priemonę, jeigu tai sunkvežimis arba geležinkelio vagonas. Nugriebto pieno miltelių perkrovimas į sandėlio pakrovimo platformą, jeigu transportuojama kitaip, pvz., konteineriais. IV. Specialus žymėjimas: specialus nugriebto pieno miltelių maišų žymėjimas, jeigu jie parduodami konkurso būdu konkrečiam naudojimui. PIENO PRODUKTAI: SŪRIS I. Priėmimas ir patalpinimas į sandėlį: a) atvežtų prekių perkrovimas iš transporto priemonės į sandėliavimo kamerą; b) svėrimas ir žymėjimo patikrinimas; c) bandinių ėmimas/kokybės patikrinimas; d) antrasis bandinių ėmimas ir kokybės patikrinimas bandomojo laikotarpio pabaigoje. II. Saugojimas: a) patalpų nuoma arba sutartinė kaina; b) draudimas (jeigu neįtraukta į a punktą); c) temperatūros tikrinimas (jeigu neįtraukta į a punktą); d) metinė inventorizacija (jeigu neįtraukta į a punktą). III. Išvežimas iš sandėlio: a) svėrimas; b) kokybės tikrinimas (jeigu už tai atsakinga intervencinė institucija); c) prekių perkrovimas iš sandėliavimo kameros į transporto priemonę. TABAKAS I. Priėmimas ir patalpinimas į sandėlį (tabako pakai): a) tabako perkrovimai sandėlyje; b) svėrimas; c) kokybės nustatymas ir rūšiavimas. II. Priėmimas ir perdirbimas (tabako lapai): a) svėrimas; b) kokybės tikrinimas rūšiuojant; c) laikinas sandėliavimas; d) pirminio perdirbimo sutarties sąnaudos, įskaitant: - transportavimo iš priėmimo vietos (laikino sandėlio) į perdirbimo vietą išlaidas, - visas pirminio perdirbimo ir paruošimo parduoti išlaidas, - transportavimo iš perdirbimo vietos į galutinio saugojimo vietą išlaidas. III. Saugojimas (tabako pakai): a) patalpų nuoma arba sutartinė kaina; b) draudimas (jeigu neįtraukta į a punktą); c) drėgmės tikrinimas (jeigu neįtraukta į a punktą); d) metinė inventorizacija (jeigu neįtraukta į a punktą); e) kenkėjų naikinimo priemonės (jeigu neįtraukta į a punktą). IV. Išvežimas iš sandėlio (tabako pakai): a) svėrimas; b) bandinių ėmimas prieš pardavimą (jeigu už tai atsakingos intervencinės institucijos); c) tabako perkrovimas iš sandėliavimo kameros į transporto priemones. V. Papildomos standartinio dydžio rytietiško tabako (jeigu neįtraukta į III a) sumos: a) tabako pakų rotacijos atveju; b) galutinis apdorojimas prieš išvežant iš sandėlio (jeigu neįtraukta į IV a). ALKOHOLIS I. Priėmimas ir patalpinimas į sandėlį: a) kiekio registravimas; b) bandinių ėmimas/kokybės tikrinimas; c) supylimas į cisternas (nebent perkant perpylimas nereikalingas). II. Saugojimas: a) sutartinė kaina arba cisternų nuoma; b) draudimas (jeigu neįtraukta į a punktą); c) temperatūros tikrinimas (jeigu neįtraukta į a punktą); d) metinė inventorizacija (jeigu neįtraukta į a punktą). III. Išvežimas iš sandėlio: a) kiekio tikrinimas; b) bandinių ėmimas/kokybės patikrinimas (jeigu už tai atsakinga intervencinė institucija); c) supylimas į transporto priemonę arba pirkėjo cisterną. [1] OL L 297, 1984 11 15, p. 16. [2] OL L 333, 1985 12 11, p. 5. --------------------------------------------------